b'\n_START_ARTICLE_\nFrancesco Griffo\n_START_PARAGRAPH_\nFrancesco Griffo (k. 1518 tai 1519), joka tunnettiin my\xc3\xb6s nimell\xc3\xa4 Francesco da Bologna, oli venetsialainen kirjainleikkaaja. Griffo ty\xc3\xb6skenteli kirjanpainaja ja kustantaja Aldus Manutiukselle, ja leikkasi h\xc3\xa4nen kirjapainolleen varhaiset kursiivit sek\xc3\xa4 ensimm\xc3\xa4iset tunnetut antiikvakirjaimet. Manutiuksen kuoltua 1515 Griffo palasi Bolognaan, jossa painoi joistakin kirjoista omia laitoksiaan. H\xc3\xa4n kuoli joko vuonna 1518 tai 1519. Kertomusten mukaan h\xc3\xa4net hirtettiin lankonsa murhasta.'